ডালের আইনজীবী কেন্ট হিকাম জানান, তার মক্কেল ‘সেকেন্ড-চান্স এমপ্লয়ার’। মাদক বা মদের নেশায় কিংবা ছোটখাটো অপরাধে জড়িয়ে জীবনের মূল স্রোত থেকে বিচ্ছিন্ন হয়ে পড়া লোকেদের কর্ম সংস্থানের ব্যবস্থা করেন। কোলম্যানও একজন জেল ফেরত অপরাধী। সন্তানদের দেখাশোনায় অবহেলা ও মাদক বিক্রিতে দোষী সাব্যস্ত হন তিনি। সম্প্রতি ১০ ও ১৪ বছরের দুই সন্তানকে হেফাজতে পেয়েছেন কোলম্যান। কিন্তু তা বলে কর্মক্ষেত্রে ধর্মীয় আচার-অনুষ্ঠান বাধ্যতামূলক হবে কেন? আর না মানলে চাকরিই বা যাবে কেন? জবাবে স্থানীয় দৈনিককে হিকাম বলেন, ‘ধর্মপাঠ প্রয়োজনীয়।’ তার জবাবে শোরগোল পড়তেই অন্য এক সংবাদপত্রকে হিকাম বলেন, ‘প্রতিদিন নয়, সাপ্তাহিক পাঠ। তাতে যোগ দিলে ওই এক ঘণ্টায় অতিরিক্ত অর্থ দেওয়া হয়। অংশ না নিলে, অর্থ মেলে না।’ কিন্তু বাধ্যতামূলক কি না, সেই প্রশ্ন এড়িয়ে যান হিকাম।